b'\n_START_ARTICLE_\nEpikurejstvo\n_START_PARAGRAPH_\nEpikurejstvo je filozofski nazor, ki je oprt na filozofski nauk starogr\xc5\xa1kega filozofa Epikurja, po katerem se svetovi in \xc5\xbeiva bitja rodijo in umirajo zaradi gibanja atomov. Spoznavanje narave ima namen, da osvobodi \xc4\x8dloveka praznoverja in strahu pred smrtjo, kajti brez tega ni mogo\xc4\x8da \xc4\x8dlove\xc5\xa1ka sre\xc4\x8da, ki je v du\xc5\xa1evnem miru. Kraj, kjer je Epikur v Atenah pou\xc4\x8deval, se je imenoval Epikurjev Vrt. Epikur je svojo misel zgostil v povzetke, tako da so lahko njegovi u\xc4\x8denci njegovo misel ponavljali._NEWLINE_Primer povzetka:_NEWLINE_Ni se treba bogov bati,_NEWLINE_ni treba, da nas smrt pla\xc5\xa1i,_NEWLINE_dobro je lahko dose\xc4\x8di,_NEWLINE_nesre\xc4\x8do je lahko trpeti._NEWLINE_Pomembni Epikurejci: Lukrecij, Filodemus, Metrodor in Diogenes iz Ojnoande.'